Derek Prince'i Teenistus
Rist minu elus - 1
Osa 1/2
Räägime täna teemal "Rist minu elus".
Kõigepealt olen eelnevalt rõhutanud kahte väga tähtsat fakti ristist:
1. See on Jumala täielik hoolitsus igale usklikule -
kõik, mida eales vajame praegu või igavikus, igas eluvaldkonnas -
vaimses, meelelises, emotsionaalses, füüsilises, rahalises,
ajalises või igavikulises, on meile valmistatud risti läbi.
Mingit teist alust pole - kas võtame vastu risti põhjal või üldse mitte.
Paulus ütles, et Tema, kes oma Poegagi ei säästnud,
vaid loovutas ta me kõikide eest,
kuidas Ta ei annaks meile lahkelt kõike muud.
Mõtle nende viimaste sõnade peale.
Jumal annab meile koos Jeesusega lahkelt kõik muud asjad,
kuid ilma Temata, mitte midagi.
Risti põhjal võime saada kõik, ilma selleta pole meil õigust millelegi.
Teine punkt, samuti väga oluline - rist on aluseks
Jeesuse täielikust võidust saatana üle.
Tema surma, ohvri, võiduka ülestõusmise ja taevassemineku läbi
saavutas Jeesus ühe täieliku, jääva, tagasivõtmatu võidu saatana üle.
Saatan ei saa teha iialgi midagi, et seda tõsiasja muuta.
Ja selle põhjal on meil võit saatana üle.
Kui puutume saatanaga kokku, kui satume temaga konflikti
mingilgi muul alusel kui rist, siis kaotame.
Kuid risti alusel võime olla täielikult võidukad.
Nende kahe tähtsa fakti põhjal on saatanal strateegia koguduse vastu.
Ta ei saa muuta, mis on tehtud risti läbi - see on igavene,
Jumala poolt pitseeritud.
Kuid ta saab ja üritab varjata koguduse eest, mis ristil saavutati.
Kui kogudusel pole silme ees enam, mis ristiga saavutati,
siis ei saa kogudus enam osa sellest, mis risti läbi talle anti.
Kogudus ei ela enam selles varustuses, mis ristil saavutati ja
kogudus pole enam võimeline edasi andma Kristuse võitu saatana üle.
See on välja toodud selgelt Galaatlastele 3:1.
Olen mõtisklenud selle salmi üle vähemalt kümme aastat, kauemgi.
Algul lihtsalt lugesin seda ja ei mõelnud väga rohkem sellest,
järk-järgult mõjutas see mind aina enam.
Näen tänaseks seal võtit, kuidas mõista probleeme koguduses.
Sellest salmist on kaks versiooni, kahe erineva algteksti järgi.
Loen lühema versiooni: "Oh mõistmatud galaatlased,
kes on teid ära sõnunud, teid, kelle silme ette Jeesus Kristus
oli joonistatud ristilööduna?"
See on hämmastav koht. Teid pole see tõenäoliselt varem hämmastanud.
Paulus räägib aga neile Vaimuga täidetud kristlastega,
kohe näed, et nad olid päästetud, Vaimuga ristitud,
tunnistajateks imedele, kuid ta ütleb neile:
kes on teid ära nõidunud?
Nõidus on peamine sõna saatana poolt saadetud vaimsete jõudude kohta.
Need nn Vaimuga täidetud kristlased, kui kuulen seda väljendit ja
näen teatud inimeste elusid, kes on nn Vaimuga täidetud,
siis ütlen: jah on küll, kuid ainult sõrmkübaratäis.
Võid täita sõrmkübara või tassi või vanni -
kõik on täidetud, kuid kogus on väga erinev.
Kui näen Vaimuga täidetud kristlaste elusid, ütlen endamisi:
nad ei mõista, et saatanal on strateegia nende vastu,
millest neil pole aimugi.
Sattusin ühte olukorda 1963. aastal, ei lasku üksikasjadesse.
Olin just kolinud USAsse. Olen üks väheseid,
kes sinna kogemata emigreerus. Sest tulin vaid külla ja
piirivalve ütles mulle, et kuus kuud on liiga pikk külastus.
Palusin nende abi, olin varem paljude migratsiooniametnikega
kokku puutunud ja teadsin, et vaielda pole mõtet.
Nad lasid mu maale ja lubasid kõik korraldada.
Niimoodi saingi koos oma naise ja 5-aastase mustanahalise tütrega
USAsse - kui oleksime täitnud avalduse väljapool riiki,
poleks meid kunagi sinna lubatud.
See oli Jumala viis, kuidas meid Ameerikasse "nihverdada".
Mõni aeg hiljem hakkasin pastoriks ühes väikses nelipühi koguduses
Seattles, Washingtoni osariigis.
Pole aega süüvida selle koguduse probleemidesse,
kuid räägin veidi taustast, et näidata, mis võib juhtuda
Vaimuga täidetud inimestega.
Pastori naine armus ühte juhatuse liikmesse ja seetõttu
lahutas naine end pastorist. Juhatuse liige lahutas oma naisest,
naine ja juhatuse liige abiellusid ja jätkasid koguduse juhtimist.
Kõik see oli avalik, see polnud saladus.
Võiksid öelda, et nelipühi koguduses selliseid asju juhtuda ei saa.
Saab küll ja juhtus ka.
Kui ma inimestega rääkisin, ütlesid nad,
et selles naises on midagi - kui ta sind vaatab,
su veri tardub ja sa ei tea, mida öelda.
Tegelikult oli naine saavutanud täiskontrolli selle koguduse üle.
Me naisega polnud varem sellises olukorras olnud.
Hakkasin Jumalat otsima, ei teadnud, mida teha.
Naine oli siis juba lahkunud, kuid kogudus oli ikka ta võimu all.
Ja siis lugesin seda salmi: "Oh mõistmatud galaatlased,
kes on teid ära sõnunud..?" Mõistsin, et selles ongi asi -
nad on ära sõnutud.
Ma ei suutnud algul uskuda, et nelipühi usklikud
võiksid olla ära sõnutud, kuid kui seda mõistsin,
Lydiaga seisime selle eest, nõustusime palves ja
murdsime selle väe, kogudus vabanes ja olukord muutus.
See oli esimene kord, kus nägin Gl 3:1 reaalselt sündimas:
kes on teid ära sõnunud?
Kuidas Paulus teadis, et neid võidakse nn ära võluda?
Salmi teine pool ütleb: nad olid kaotanud
pildi ristilöödud Jeesusest. Mida oli nõidus teinud?
See oli sisse hiilinud, varjutanud risti tõelisuse ja
kõik, mis see oli neile risti läbi saavutanud.
Mis oli tulemus, kui nad kaotasid pildi ristilöödud Jeesusest?
Usun, et tulemus on alati sama ja et seda esineb paljudes kogudustes -
nad muutusid lihalikuks ja käsumeelseks.
Põhimõtteliselt igal pool, kus näed käsumeelsust,
on see lihalikkuse tagajärg, kuigi see võib kõlada vägagi vaimselt.
Käsumeelsed inimesed arvavad tihti, et nad on vaimsemad kui teised,
siiski on see lihalikkuse väljendus, mitte vaimsuse ja
see käib koos lihalike tegudega.
Loeme edasi, Gl 3:2-5 ja usun, näed, et see on nii:
"Ma tahan teie käest teada ainult seda, kas te saite Vaimu
Seaduse tegude tõttu või ususõnumi kuulamise tõttu."
Nad olid Vaimuga täidetud.
"Kas te olete nii mõistmatud? Te alustasite Vaimus,
kas tahate nüüd lõpetada lihas?" Nad alustasid Vaimus.
"Kas te olete ilmaasjata nii palju kogenud?
Kui see iialgi võiks olla ilmaasjata!
See, kes nüüd annab teile Vaimu ja laseb imevägedel tegutseda te sees,
kas ta teeb seda Seaduse tegude või ususõnumi kuulamise tõttu?"
Jumal tegi imesid nende keskel, nad olid päästetud, Vaimuga ristitud
ja neil toimusid imed, kuid siiski meelitati nad ära.
Paulus räägib kahest tulemusest: seaduse teod ja liha teod -
käsumeelsus ja lihalikkus.
Käsumeelsus on sõna, mida kristlased kipuvad kasutama
teiste kristlaste kritiseerimiseks. Toon teile selge definitsiooni.
Mõistan käsumeelsust nii - see on katse saavutada
õigsus Jumala ees järgides mis tahes reegleid.
On see Moosese Seadus, nelipühi, baptisti või katoliku seadus,
pole tähtsust. Igaüks, kes püüab saada õigeks
Jumala ees järgides mingit seadust või reeglistikku, on käsumeeles.
Teine definitsiooni variant on: käsumeelsus tähendab
lisada ükskõik mida tingimustele, mis Jumal on paika pannud
Tema ees õigeks saamiseks.
Ja Jumal on öelnud, et selleks on vaja ainult
uskuda sellesse, kes saatis Jeesuse surma meie üleastumiste eest
ja äratas jälle üles me õigeksmõistmiseks.
Mitte ühelgi inimesel, kogudusel, organisatsioonil ega piibliõpetajal
pole mingit õigust lisada mitte ühtegi tingimust
õigekssaamisele, kui vaid see - usu sellesse, kes saatis Jeesuse
me pattude pärast ja äratas me õiguseks.
Iga lisand sellele mu arusaamist mööda, on käsumeelsus.
Nii et siin olid inimesed, kes olid alustanud Vaimus, näinud imesid,
kuid olid lasknud saatanal end petta, sest saatan oli varjanud selle,
mis toimus risti peal ja nad olid läinud tagasi
ja üritanud lihalikult, reegleid täites Jumalale meelepärased olla.
Kas tundub tuttav? Kas kõlab nagu mõni kogudus, kus oled käinud?
Teiste maade kohta ei tea öelda, kuid Ameerikas
on palju kogudusi, millel nimeks "Arm".
Olen märganud, et need, kes räägivad enim armust,
teavad sellest kõige vähem. Need on käsumeelsuse keskused.
Selle tulemus on veelgi shokeerivam, see on kirjas Gl 3:10:
"Kuid kõik need, kes rajavad end Seaduse tegudele, on needuse all,
sest on kirjutatud: "Neetud on igaüks, kes ei püsi kõiges,
mis on kirjutatud Seaduse raamatusse, et ta seda täidaks."
Kui su üle otsustatakse Moosese Seaduse järgi,
pead kogu aeg kogu Seadust järgima. Kui sul see aga ei õnnestu ja
oled end Seaduse alla pannud, paned needuse enda üle,
sest Seadus ise ütleb, et neetud on igaüks, kes ei pea kogu Seadust.
Selle risti varjutamise tulemuseks saatana tegevuse poolt oli
käsumeelsus, lihalikkus ja needus. Tõsine asi.
Veel üks kirjakoht, mis võtab ühe salmiga kokku,
mis galaatlastega toimus - Jeremija 17:5:
"Nõnda ütleb Issand: Neetud on mees, kes loodab inimeste peale,
kes peab liha oma käsivarreks ja kelle süda lahkub Issandast."
Neetud on see, kelle kohta öeldakse, et ta "süda lahkub Issandast".
See on inimene, kes on tundnud Jumala üleloomulikku armu ja
kogenud seda oma elus, kuid siis on pöördnud tagasi
ja hakanud jälle lootma lihale, teisisõnu,
ta pöördub tagasi selle juurde, mida suudab oma jõuga.
Kui ta seda teeb, siis ta n-ö tõrjub armu Vaimu.
Ta ütleb Pühale Vaimule: sinust ei piisa,
arvan, et saan ise paremini hakkama, omal viisil.
Sellise käitumise peale kuulutab Jumal välja needuse.
Järgmises salmis on üks selgeim pilt kellestki, kes needuse all,
Jr 17:6 "Tema (needuse all olev isik) on otsekui kadakas nõmmel,
mis ei näe head tulemas; ta asub kõrbe kivirägas,
soolasel, elamiskõlbmatul maal." Kuivõrd selge pilt needusest.
Õnnistused on kõikjal ta ümber, vihma voolab, maa on viljakas,
kuid temani see ei jõua - ta elab kuival, viljatul, neetud maal.
Kui mitmete sajade inimestega olen kokku puutunud,
kes sellesse gruppi kuuluvad, ajast, mil Jumal mulle mõista andis
kuidas needus toimib ja kuidas inimesed võivad vabaneda.
Tahaksin, et mõtleksite galaatlaste probleemile, nagu seda kirjeldasin.
Kas see võib ka teie probleem olla?
Võib-olla te koguduse probleem?
Kas see võib olla kogu koguduse peamine probleem tänapäeval?
Pea iga tähtsam liikumine koguduses algas
Jumala üloomuliku, suveräänse külastusega.
Muidu poleks need kunagi ajalugu mõjutanud.
Mis tahes konfessiooni vaadata - need kõik algasid,
kuna Jumal külastas neid suveräänselt, üleloomuliku väega.
Kui paljud neist loodavad täna sellele üleloomulikule väele,
tänu millele nad alguse said?
Ütleksin, et väga vähesed, kui üldse mõni.
Alustan seda sõnumit nii, sest tahan, et näete,
siin on tegemist millegi reaalse, ajakohase ja üliolulisega.
See pole mingi väike, eraldi-olev grupp, kes on eemaldunud.
Saatana peamine relv Jeesuse Kristuse koguduse vastu on
varjata risti tõelisust.
Tulemuseks on see, et see, mida kutsun hingeliseks,
asendab vaimset.
Inimene on vaim, hing ja ihu. Hingel on omad ülesanded,
kuid ta ei saa võtta vaimu kohta.
Kui inimesed aga eemalduvad üleloomulikust, hakkavad lootma
enda võimele ja jõule, liiguvad nad eemale vaimsest
hingelise juurde.
Toon ära nimekirja erinevatest viisidest,
kuidas see väljendub koguduses. Need on lihtsalt näited,
ei tee neist reeglit, lihtsalt näited.
Kuid nii võtab religioosne aseaine vaimse reaalsuse koha.
Siin on nimekiri seitsmest asendusest - kui neid nimetan,
lihtsalt vaata ja mõtle.
Kõigepealt teoloogia võtab ilmutuse koha.
Teoloogia on inimese arutlemine, see teeb reegleid, järeldusi,
kuid see pole otsene ilmutus.
Haridus võtab iseloomu kasvatamise koha.
Pane tähele, Jeesus kunagi lihtsalt ei õpetanud inimesi,
nad pidid Teda järgima. Teisisõnu, need polnud lihtsalt
intellektuaalsed teadmised, vaid elustiil, mis Ta edasi andis.
Väga ohtlik on inimesi vaid intellektuaalselt koolitada ja
mitte tegelda nende iseloomuga.
Sest Pühakiri ütleb, lihalik mõtteviis on vaen Jumala vastu.
Kui harid lihalikku meelt, harid Jumala vaenlast.
Lõpptulemuseks saad haritud Jumala vaenlase.
Võin öelda, et enamus seminare tänapäeval
toodavad haritud Jumala vaenlasi.
Ma ei ürita olla dramaatiline, usun lihtsalt, et nii see on.
Mõnes mõttes, suurimad evangeeliumi vaenlased on seminaride lõpetanud.
Kolmandaks, psühholoogia asendab vaimuliku tunnetuse,
mis on üleloomulik.
Neljandaks, programm asendab üleloomuliku juhtimise -
Püha Vaimu juhtimise.
Viiendaks, kaunikõlalisus asendab üleloomuliku väe.
Kuuendaks, arutlemine asendab usus käimise.
Seitsmendaks, reeglid võtavad armastuse koha.
Kordan seda kiiresti. Mõelge sel ajal,
kui palju sellest on aktuaalne teie olukorras.
Teoloogia ilmutuse asemel,
haridus iseloomu kasvatamise asemel, psühholoogia tunnetuse asemel,
programm üleloomuliku Püha Vaimu juhtimise asemel,
kaunikõlalisus üleloomuliku väe asemel,
arutlemine usus käimise asemel, reeglid armastuse asemel.
Küsin teilt küsimuse, kui tunned mõnda
nn käsumeelset kristlast, juhuslikult,
kas ütleksid, et nad on väga armastavad?
Reeglid ja armastus kristlikus elus kipuvad üksteisega võistlema.
Need, kes tegelevad reeglite järgimise ja kehtestamisega,
on tihti ülimalt mitte-armastavad inimesed.
Kui soovid piibellikku näidet, siis selleks on variserid.
Oled märganud, mitmele imele nad vastu seisid?
Pimedad said nägijaks, jalutud käisid - nad polnud kunagi rahul,
neid häiris vaid, et Ta rikkus nende sabati reegleid.
Mõtleksid, et isegi kivise südamega variseril oleks hea meel,
kui sünnist saati pime saab nägijaks, kuid ei -
Ta ei pea ju sabatit.
Tähtis asi Galaatlaste kirjas on, et see ainult ei näita probleemi,
vaid toob ka Jumala lahenduse. Minu jaoks on see imeline näide
Pühakirja inspiratsioonist,
sest Paulus ei kirjutanud teoloogilist uurimust.
Ta arvatavasti istus maha raskes olukorras,
sööstis kirja kirjutama, sest oli galaatlaste pärast nii mures.
Galaatlastega oli koomiline olukord, nende probleem oli käsumeelsus,
Paulus kirjutas ka teistele kogudustele ja
pea eranditult alustas kirju tänuga koguduse eest, kellele kirjutas.
Ta kirjutas korintlastele - seal oli verepilastust, abielurikkumist,
joomarlust Issanda söömaajal ja ta ikka tänas Jumalat armu eest.
Kuid kui jõuab galaatlasteni, on ta nii endast väljas,
et ei täna Jumalat, vaid ütleb: ma imestan, et te nii ruttu
ära pöördute Jumala armust.
Käsumeelsus häiris teda palju rohkem kui avalik patt.
Palju vaevumärgatavam ja ohtlikum probleem.
Vaatame nüüd lahendusi. Seetõttu nimetasin selle osa
"Rist minus".
Tahan teha selle kõigile siin väga isiklikuks.
Üks asi on olla põnevil sellest, mis Jumal on sinu jaoks ristil teinud.
Hoopis teistmoodi on omaks võtta, mida rist peaks sinu sees tegema.
Pean ütlema, et ringkonnas, kus praegu liigun,
räägitakse väga vähe sellest, mida rist peaks meie sees tegema.
Minu arvates 90% koguduste probleemidest
tulenevad sellest ühest tõsiasjast.
Pikas perspektiivis ei saa nautida seda, mis rist on su jaoks teinud,
kui sa ei aktsepteeri seda, mida rist peaks tegema su sees.
Rist sinu sees on kogu õnnistuse ja hoolitsuse garantii su jaoks.
Galaatlaste kiri toob välja viis vabastust,
mis meile risti läbi on antud. Vaatame neid mainimise järjekorras:
esimene on Galaatlastele 1:3,4, oletan, et 90 protsenti teist
pole sellele isegi mõelnud, võin eksida, sel juhul andestage.
Ütlen seda, sest olin pikka aega kristlik jutlustaja
enne, kui ise sellele mõtlesin.
Gl 1:3,4 "Armu teile ja rahu Jumalalt, meie Isalt
ja Issandalt Jeesuselt Kristuselt, kes andis enese meie pattude eest,
et meid välja kiskuda praegusest kurjuse ajastust
Jumala ja meie Isa tahtmist mööda."
Risti läbi on Jumal valmistanud
väljapääsu praegusest kurjuse ajastust.
Galaatlaste kirjas kasutatakse kahte kreekakeelset sõna,
neid on oluline eristada.
King Jamesi ja ka New King Jamesi tõlge ei erista neid alati.
Sõna siin on kreeka keeles "ion", inglise keeles "eon" -
ajastu, ajaperiood.
Teine sõna, see on ka Gl 6:14, räägime sellest teema lõpul,
on "cosmos", mis tõlgitakse "maailm" - räägin sellest hiljem.
Vaatame sõna "ajastu".
Elame teatud ajastul, enne meid olid teised ajastud,
ja ka pärast meid tulevad ajastud.
Seda praegust aega kutsutakse kurjuse ajastuks.
Näitan täpselt, miks on see kurjuse ajastu.
Kõigepealt pange tähele, et praegune aeg lõpeb ära.
Kui elad mõttega, et see aeg ei lõpe iial, siis elad pettekujutluses.
Ise ütlen selle peale, et see aeg saab läbi:
Jumal tänatud!
Ma ei tahaks, et see aeg sellisena igavesti kestaks.
Vaatame Jeesuse tähendamissõnu Matteuse 13,
selles peatükis on seitse tähendamissõna,
me ei vaata neid kõiki, kuid loen siit paar lauset.
Nisu ja raiheina tähendamissõnas salmis 39 ütleb Jeesus:
"Ent vihamees, kes neid (raiheina) külvab, on kurat.
Lõikus on ajastu lõpp.." Järgmises salmis ütleb Ta:
"Nii nagu nüüd raiheinad korjatakse
ja tulega ära põletatakse, nõnda on ka selle ajastu lõpul."
Salmis 48 ütleb Ta jälle: "Nõnda on ka selle ajastu lõpul.."
On veel palju teisigi kohti, kuid see on ülioluline
meeles pidada, et praegune aeg lõpeb ära,
see pole igavene. Kui elame ja arvame,
et see kestab lõputult, elame pettekujutluses.
Vägi selle pettekujutluse taga on nõidus.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik